Title: ORIGINALNE GRAFIKE JEDNOG OD NAJZNAČAJNIJIH UMETNIKA 20
Author: NN_30
Last saved by: Goran Stojic

ORIGINALNE GRAFIKE JEDNOG OD NAJZNAČAJNIJIH UMETNIKA 20.VEKA U NIŠU

Veliko interesovanje Nišlija za dela Pabla Pikasa

*Postavka obuhvata 46 originalnih grafika jednog od najznačajnijih umetnika 20.veka, a koje su nastale u periodu između 1932. i 1969. i biće otvorena do 1.oktobra
*-Ova izložba je već obišla dosta gradova u Srbiji, Makedoniji, u Hrvatskoj, utisci su vrlo pozitivni. Iznenađeni smo, naravno pozitivno, kako kultura još uvek nije mrtva i kako ljudi nekako imaju pozitivne reakcije, da je dosta ljudi željno kulture i to je sve ukupno vrlo pozitivn, izjavila je Alina Mara Vujić, Galerija Viskonti Fine Art, Ljubljana

Likovnu scenu u Nišu ove godine će svakako obeležiti izložba grafika velikog umetnika Pabla Pikasa koja je otvorena u Oficirskom domu. Postavka obuhvata 46 originalnih grafika jednog od najznačajnijih umetnika 20.veka, a koje su nastale u periodu između 1932. i 1969. i biće otvorena do 1.oktobra.
Pablo Pikaso je stvorio jedan od najobimnijih grafičkih opusa, koji možda nema premca među stvaraocima dvadesetog veka. 
-Reč je o umetniku koji je negde najuticajniji  umetnik dvadesetog veka, imetnik koji je imao na hiljade sledbenika u mnogim zemljama sveta. Umetnik koji je napravio revoluciju u slikarstvu. Poznata je njegova slika iz 1907.godine “Gospođice iz Avinjona” koja je negde najavila tu revoluciju,  mada je kroz kubizam kao pravac koji je on osnovao, zaista i sproveo- istakla je Milica Todorović, GSLU Niš.
Postavka je svrstana u tri grafičke mape “Dupla flauta”, “Fauna i flora”, “Antiba” i “Iz Elijerove mape” kao i par pojedinačnih grafika rađenih u tehnikama gravura i litografija.
Izložbu čine manje poznata i retko izlagana dela a svi bradovi pripadaju kolekciji galerije Viskonti Fine Art iz Ljubljane.
          “Ciklus „Dupla flauta“ sadrži 16 serigrafija napravljenih prema crtežima i laviranim akvarelima nastalim između 1932. i 1955. Njihovi osnovni motivi su ujedno i najzastupljeniji motivi u Pikasovom opusu: muški i ženski aktovi, minotauri, scene bahanalija i portreti, uključujući portret supruge Žakline. U  nekim od radova prepoznajemo i udaljenu podudarnost ili nadahnuće u delima prethodnika koje je posebno cenio, Velaskez, Goja, Engr, Mane. Ova dela rađena su u duhu ekspresionizma.
Mapu „Flora i fauna Antiba“ čini devet serigrafija sa tekstom Haima Sebartesa. Pikaso je od 1958. godine često boravio ili živeo u Provansi gde se, u blizini Nice, nalazi i živopisno mesto  Antib. Scene koje pripadaju žanru mrtve prirode i pojedinačne životinje umetnik je likovno definisao na kubistički način”, stoji u najavi za izložbu. 
        „Pikasovi crteži iz Elijarove mape“ je celina koju čine 16 faksimila crteža nastalih u periodu od 1942. do 1946. Crteži su raznorodnih motiva, portreti, figure, mrtve prirode i karaktera, od jednostavnih u vidu neprekinute linije do razvijenijih sa senčenjem i šrafurom. Pol Eliar je francuski pesnik (1895-1952), dadaista, Pikasov prijatelj koji ga je između ostalog upoznao sa Dorom Mar.
-Ova izložba je već obišla dosta gradova u Srbiji, Makedoniji, u Hrvatskoj, utisci su vrlo pozitivni. Iznenađeni smo, naravno pozitivno, kako kultura još uvek nije mrtva i kako ljudi nekako imaju pozitivne reakcije, da je dosta ljudi željno kulture i to je sve ukupno vrlo pozitivno- izjavila je Alina Mara Vujić, Galerija Viskonti Fine Art, Ljubljana.
Pablo Pikaso je rođen u Malagi 1881.godine.
       Nije učestvavao u ratovima, ali je jasni antifašistički stav izrazio svojim radovima. Njegova slika „Gernika“ ,1937., je do danas neprevaziđeni likovni antiratni simbol, metafora zla i nedužnog stradanja.
Sa 13 godina imao je prvu samostalnu izložbu. Jedini je umetnik kome je za života priređena izložba u Luvru 1971.godine.

LEG:IZLBA JEDNOG OD NAJUTICAJNIJIH UMETNIKA 20. VEKA U NIŠU:ogromno interesovanje Nišlija
LEG:PRAZNIK UMETNOSTI U OFICIRSKOM DOMU:postavka obuhvata 46 originalnih grafikia Pabla Pikasa
LEG:UMETNIK KOJI JE IMAO NA HILJADE SLEDBENIKA ŠIROM SVETA:u Nišu radovi iz raznih epoha stvaranja

(Projekat “Nišlije se uključuju u odlučivanje” sufinansiran iz budžeta grada Niša)